Connie Francis

Cantores o'r Unol Daleithiau oedd Connie Francis (Concetta Maria Franconero; 12 Rhagfyr 1937 – 16 Gorffennaf 2025) sy'n nodedig am ganu sawl math o gerddoriaeth boblogaidd ac mewn sawl iaith. Bu ei gyrfa ar ei hanterth yn y 1950au a'r 1960au, pryd rhyddhaodd nifer fawr o albymau a senglau o ganu gwerin a thraddodiadol, roc a rôl, baledi sentimental, a chaneuon difyr. Bu hefyd yn recordio caneuon gwlad, jazz, schlager, emynau ysbrydol, a detholion o sioeau cerdd Broadway.

Ganed yn Newark, New Jersey, i deulu o Americanwyr Eidalaidd yn y dosbarth gweithiol. Dysgodd i ganu ac i ganu'r acordion ac ymddangosodd ar y rhaglen deledu Talent Scouts yn 1950. Mabwysiadodd yr enw llwyfan Connie Francis a pherfformiodd ar sioe deledu amrywiaethol i blant am bedair blynedd. Cafodd gontract gydag MGM Records yn 1955, ond methiannau a fu ei senglau cyntaf. Cafodd lwyddiant yn 1957 gyda'r gân "Who's Sorry Now" ac ymddangosodd ar y rhaglen Bandstand. Yn sgil llwyddiant Connie Francis Sings Italian Favorites (1959), recordiodd sawl albwm arall o ganeuon traddodiadol a oedd yn perthyn i wahanol grwpiau ethnig. Ar anterth ei gyrfa ymddangosodd Francis ar deledu yn aml ac actiodd mewn sawl ffilm i blant yn eu harddegau, megis Where the Boys Are (1960). Dirywiodd lwyddiannau'r eilunod Americanaidd ifainc yng nghanol y 1960au o ganlyniad i ddyfodiad y Beatles a bandiau roc eraill o Loegr, a phenderfynodd Francis gael seibiant yn ei gyrfa.

Dychwelodd Francis at y llwyfan a'r stiwdio yn nechrau'r 1970au. Wedi perfformiad yn Long Island yn 1974, cafodd ei threisio yn ei hystafell gwesty gan dresmaswr, ac oherwydd y trawma trodd ei chefn ar fyd adloniant unwaith eto. Llofruddiwyd ei brawd hi gan y Maffia yn 1981, a threuliodd hi ryw ddeng mlynedd yn derbyn triniaeth seiciatrig i ymdopi â thrychinebau ei bywyd personol. Er gwaethaf hynny, dychwelodd at berfformio a recordio cerddoriaeth. Cyhoeddwyd dau hunangofiant ganddi, Who's Sorry Now? yn 1984 ac Among My Souvenirs yn 2017.

Bu farw yn Fflorida, yn 87 oed.

 Cyfeiriadau 

Categori:Genedigaethau 1938
Categori:Actorion benywaidd yr 20fed ganrif o'r Unol Daleithiau
Categori:Actorion ffilm yr 20fed ganrif o'r Unol Daleithiau
Categori:Actorion ffilm Saesneg o'r Unol Daleithiau
Categori:Actorion teledu'r 20fed ganrif o'r Unol Daleithiau
Categori:Actorion teledu Saesneg o'r Unol Daleithiau
Categori:Acordionyddion o'r Unol Daleithiau
Categori:Cantorion benywaidd yr 20fed ganrif o'r Unol Daleithiau
Categori:Cantorion benywaidd yr 21ain ganrif o'r Unol Daleithiau
Categori:Cantorion Almaeneg o'r Unol Daleithiau
Categori:Cantorion Eidaleg o'r Unol Daleithiau
Categori:Cantorion Ffrangeg o'r Unol Daleithiau
Categori:Cantorion Hebraeg o'r Unol Daleithiau
Categori:Cantorion Iddew-Almaeneg o'r Unol Daleithiau
Categori:Cantorion Iseldireg o'r Unol Daleithiau
Categori:Cantorion Saesneg o'r Unol Daleithiau
Categori:Cantorion Sbaeneg o'r Unol Daleithiau
Categori:Cantorion gwerin o'r Unol Daleithiau
Categori:Cantorion gwlad o'r Unol Daleithiau
Categori:Cantorion jazz o'r Unol Daleithiau
Categori:Cantorion pop o'r Unol Daleithiau
Categori:Cantorion roc o'r Unol Daleithiau
Categori:Hunangofianwyr yr 20fed ganrif o'r Unol Daleithiau
Categori:Hunangofianwyr yr 21ain ganrif o'r Unol Daleithiau
Categori:Hunangofianwyr Saesneg o'r Unol Daleithiau
Categori:Marwolaethau 2025
Categori:Merched a aned yn y 1930au
Categori:Pobl a aned yn New Jersey
Categori:Pobl o Newark, New Jersey
Categori:Pobl o'r Unol Daleithiau o dras Eidalaidd